32003R0617
L 089/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 617/2003 НА КОМИСИЯТА
от 4 април 2003 година
за допълнение на приложението към Регламент (ЕО) № 2400/96 относно вписването на някои означения в „Регистър на защитените наименования за произход и защитените географски указания“, предвиден в Регламент (ЕИО) № 2081/92 на Съвета за защита на географските указания и на наименованията за произход на селскостопанските и хранителни продукти (Carne dos Açores, Borrego do Nordeste Alentejano, Carne de Porco Alentejano, Pomodoro di Pachino, Uva da tavola di Mazzarrone)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2081/92 на Съвета от 14 юли 1992 г. за защита на географските указания и наименованията за произход на селскостопанските и хранителните продукти (1), последно изменен с Регламент (ЕО) № 2796/2000 на Комисията (2), и по-специално член 6, параграфи 3 и 4 от него,
като има предвид че:
(1)
Съгласно член 5 от Регламент (ЕИО) № 2081/92, Португалия предаде на Комисията две заявки за регистрация на означенията „Carne dos Açores“ и „Borrego do Nordeste Alentejano“ като географски указания и една заявка за регистрация на означението „Carne de Porco Alentejano“ като наименование за произход, а Италия предаде на Комисията две заявки за регистриране като географско указание за означенията „Pomodoro di Pachino“ и „Uva da tavola di Mazzarrone“.
(2)
Съгласно член 6, параграф 1 от посочения регламент, се установи, че те съответстват на този регламент, по-специално, че съдържат всички елементи предвидени в член 4 от него.
(3)
На Комисията не бе предадена никаква декларация за възражение по смисъла на член 7 от Регламент (ЕИО) № 2081/92 след публикуването в Официален вестник на Европейските общности (3) на останалите означения, фигуриращи в приложението към настоящия регламент.
(4)
Следователно тези означения следва да бъдат вписани в „Регистър на защитените наименования за произход и на защитените географски указания“ и следователно да бъдат защитени в Общността като защитено наименование за произход или защитено географско указание.
(5)
Приложението към настоящия регламент допълва приложението към Регламент (ЕО) № 2400/96 на Комисията (4), последно изменен с регламент (ЕО) № 492/2003 (5),
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 2400/96 се допълва с означенията, фигуриращи в приложението към настоящия регламент и тези означения се вписват в „Регистър на защитените наименования за произход и на защитените географски указания“ предвиден в член 6, параграф 3 от Регламент (ЕИО) № 2081/92 като защитено наименование за произход (ЗНП) или защитено географско указание (ЗГУ).
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 април 2003 година.